Η κατάκτηση του γένους στη Νέα Ελληνική ως δεύτερη γλώσσα
Creators: name: Τσιούσια, Κωνσταντίνα Απόστολου
Publisher: name: Aristotle University of Thessaloniki
Year: 2019
Subjects: Γένος
Κατάκτηση δεύτερης γλώσσας
Ερμηνευσιμότητα
Gender
Second language acquisition
Interpretability

description: Η παρούσα διπλωματική εργασία εξετάζει την κατάκτηση του γένους στη Νέα Ελληνική ως δεύτερη γλώσσα σε τρεις ομάδες ενηλίκων μη φυσικών ομιλητών. Η κάθε ομάδα διαθέτει διαφορετική μητρική γλώσσα και συγκεκριμένα την Αγγλική, τη Γαλλική και τη Ρωσική, με το γένος να αποδίδεται με διαφορετικό τρόπο σε καθεμία από αυτές. Επηρεασμένες από τη Γενετική Θεωρία του Chomsky (1957) και την Καθολική Γραμματική, ορισμένες θεωρίες κατάκτησης μιας δεύτερης γλώσσας διατυπώνουν ορισμένους προβληματισμούς σχετικά με την πρόσβαση στην Καθολική Γραμματική από τους ενήλικες μη φυσικούς ομιλητές, οι οποίοι έχουν περάσει την κρίσιμη περίοδο (Lenneberg, 1967˙ Penfield &amp; Roberts, 1959). Από τις προτεινόμενες θεωρίες, εστίαση δίνεται στην Υπόθεση της Ερμηνευσιμότητας (Tsimpli &amp; Mastropavlou, 2007), η οποία διατείνεται υπέρ της μερικής πρόσβασης στην Καθολική Γραμματική. Αναφέρεται στη διάκριση μεταξύ ερμηνεύσιμων και μη ερμηνεύσιμων χαρακτηριστικών, υποστηρίζοντας ότι τα ερμηνεύσιμα χαρακτηριστικά μπορούν να κατακτηθούν στη δεύτερη γλώσσα, ενώ είναι πιο δύσκολη έως αδύνατη η κατάκτηση των μη ερμηνεύσιμων χαρακτηριστικών που απουσιάζουν από τη μητρική γλώσσα των μη φυσικών ομιλητών. Στη Νέα Ελληνική, που αποτελεί και τη γλώσσα-στόχο των μη φυσικών ομιλητών, υπάρχει φυσικό και γραμματικό γένος χωρίς να βρίσκονται πάντοτε σε πλήρη ταύτιση μεταξύ τους. Τόσο σημασιολογικοί όσο και μορφοφωνολογικοί παράγοντες παίζουν ρόλο για την απόδοση γένους. Πολυάριθμες γραμματικές της Νέας Ελληνικής και μελέτες που εστιάζουν στο γένος αναφέρονται στη μορφολογία και στις καταλήξεις που παρουσιάζουν τα ουσιαστικά, σημειώνοντας ομοιότητες και διαφορές μεταξύ τους ως προς τις κλιτικές τάξεις. Η πρόταση των Αναστασιάδη-Συμεωνίδη και Χειλά-Μαρκοπούλου (2003), η οποία εξετάζει τις τάσεις απόδοσης γένους στα ονόματα της Νέας Ελληνικής και τις τάσεις μεταβολής του, αναφέρεται στην έννοια της πρωτοτυπικότητας και στην ύπαρξη πρωτοτυπικών και ενδιάμεσων ή περιφερειακών δομών (μη πρωτοτυπικών) στους ονοματικούς κλιτικούς τύπους της Νέας Ελληνικής. Στηριζόμενοι στην πρόταση των Αναστασιάδη-Συμεωνίδη και Χειλά-Μαρκοπούλου (2003), οι τρεις ομάδες μη φυσικών ομιλητών, συμμετέχουν σε τρία μη χρονομετρικά πειραματικά έργα, τα οποία εξετάζουν την απόδοση γένους και τη συμφωνία του οριστικού άρθρου με ουσιαστικά που ανήκουν σε πρωτοτυπικές και μη πρωτοτυπικές κλιτικές τάξεις. Ο σκοπός αυτών των πειραματικών έργων είναι διττός: (α) να εξεταστεί αν οι συμμετέχοντες θα παρουσιάσουν υψηλότερες επιδόσεις στις πρωτοτυπικές σε σχέση με τις μη πρωτοτυπικές δομές, (β) από τα αποτελέσματα που θα προκύψουν και λαμβάνοντας υπόψη την Υπόθεση της Ερμηνευσιμότητας, να εξεταστεί αν ο διαφορετικός τρόπος με τον οποίο πραγματώνεται το γένος στην Αγγλική, τη Γαλλική και τη Ρωσική επηρεάζει το βαθμό κατάκτησής του στη Νέα Ελληνική. Τα αποτελέσματα της έρευνας δείχνουν ότι οι φυσικοί ομιλητές παρουσιάζουν λιγότερα λάθη στις πρωτοτυπικές σε σχέση με τις μη πρωτοτυπικές δομές. Από τις επιδόσεις τους στα τέρματα των κλιτικών τάξεων διαπιστώνεται ότι τα λάθη οφείλονται σε σημασιολογικούς και σε μορφοφωνολογικούς παράγοντες. Από την άλλη μεριά, τα ποσοστά της συνολικής κατάκτησης του γένους στη Νέα Ελληνική δεν επαληθεύουν την Υπόθεση της Ερμηνευσιμότητας, καταλήγοντας στο συμπέρασμα ότι ανεξάρτητα από τη γραμματικοποίηση ή τη μη γραμματικοποίηση του γένους στη μητρική γλώσσα των μη φυσικών ομιλητών, αυτό μπορεί να είναι κατακτήσιμο στη δεύτερη γλώσσα
description: This thesis examines the acquisition of gender in Modern Greek as a second language in three groups of adult non-native speakers. Each group has a different mother tongue, namely English, French and Russian, with the gender being assigned differently in each of them. Influenced by Chomsky’s Generative Theory (1957) and the Universal Grammar, some theories of second language acquisition express some concerns about the access to the Universal Grammar by adult non-native speakers who have passed the critical period (Lenneberg, 1967; Penfield &amp; Roberts, 1959). From the suggested theories, focus is given to the Interpretability Hypothesis (Tsimpli &amp; Mastropavlou, 2007) which supports partial access to the Universal Grammar. It refers to the distinction between interpretable and uninterpretable features, supporting that the interpretable features can be acquired in the second language, but it is harder or impossible to acquire the uninterpretable features that are absent in the mother tongue of non-native speakers. In Modern Greek, which is the target language of the non-native speakers, there is natural and grammatical gender, which do not always coincide with each other. Not only semantic but also morphophonological factors play a role in gender assignment. Numerous grammars of Modern Greek and studies that focus on gender refer to the morphology and the endings that nouns may have, providing similarities and differences between them concerning the noun inflectional classes. The proposal of Anastassiadis-Symeonidis and Chila-Markopoulou (2003), which examines the tendencies in gender assignment in Modern Greek nouns and its alternation tendencies, refers to the notion of prototypicality and to the existence of prototypical and intermediate or peripheral structures (non-prototypical) in the noun inflectional classes of Modern Greek. Based on the proposal of Anastassiadis-Symeonidis and Chila-Markopoulou (2003), the three groups of non-native speakers, who belong to the B2 proficiency level in Modern Greek, take part in three off-line experimental tasks, which examine gender assignment and agreement between the definite article and nouns that belong to prototypical and to non-prototypical inflectional classes. The aim of these experimental tasks is twofold: (a) to examine if the participants perform higher in prototypical than in non-prototypical inflectional classes, (b) from the results that will occur and taking under consideration the Interpretability Hypothesis, the purpose is to examine whether the different way that gender appears in English, French and Russian affects the degree of its acquisition in Modern Greek. The results of the research indicate that the three groups of non-native speakers present less wrong answers in prototypical than in non-prototypical structures. From the performance they showed at the endings of the inflectional classes, it is derived that the wrong answers were due to semantic and to morphophonological factors. On the other hand, the overall percentages of gender accuracy in Modern Greek do not verify the Interpretability Hypothesis, indicating that, regardless of the grammaticalization or the ungrammaticalization of gender in the mother tongue of the non-native speakers, gender can be acquired in the second language